এদিকে চট্টগ্রাম বন্দরের ট্রাফিক বিভাগের সংশ্লিষ্ট এক কর্মকর্তা জানান, ইতোমধ্যে আইসিডিসমূহের মধ্যে যে সকল আইসিডি’র বিভিন্ন ক্ষেত্রে সমস্যা রয়েছে তা দ্রুত নিরসনে তাগাদা দেয়া হয়েছে। তাছাড়া নতুন আইসিডি এর অনুমতি দেয়ার প্রক্রিয়াও চলছে। প্রতি বছর রমজান ও বাজেটের সময় বন্দরে জাহাজ ও কন্টেইনার জটের সমস্যা দেখা দেয়। বন্দরের পর্যাপ্ত জেটি ও ইয়ার্ড সমস্যা রয়েছে। একই সাথে আমদানিকারকগণও যথাসময়ে পণ্য খালাস না করায় এ জটের সৃষ্টি হয় বলে বন্দরের সংশ্লিষ্ট কর্মকর্তাগণ জানান।